ट्रकों से रास्ते में माल गायब करने वाला अंतरराज्यीय गिरोह पकड़ा, 2 गिरफ्तार
क्राइम रिपोर्टर. जोधपुर | बीकानेरसे ट्रक में मूंगफली भर कर जोधपुर सप्लाई करने की बजाय रास्ते में ही मुनीम को ट्रक से उतार लाखों की मूंगफली हड़पने वाले ट्रक ड्राइवर और उसके साथी को पकड़ पुलिस ने अंतरराज्यीय गिरोह का खुलासा किया है। आरोपी अलग-अलग राज्यों से ट्रक में लाखों की कीमत का माल भर सप्लाई के लिए रवाना होते और हड़प कर फरार हो जाते थे। पुलिस ने ट्रक ड्राइवर उसके एक सहयोगी को रविवार दोपहर कोर्ट में पेश कर जेल भिजवाया, उनके फरार साथी की तलाश शुरू की है।
करवड़ थानाधिकारी गंगासिंह ने बताया कि गत 4 दिसंबर को चूरू से एक ट्रक में 400 बोरी मूंगफली भर कर ट्रक ड्राइवर सालोड़ी निवासी सुभाषराम विश्नोई अपने साथी एकलखोरी निवासी मेमराज विश्नोई और मुनीम के साथ जोधपुर के लिए रवाना हुआ था। चालक उसके साथी ने भवाद फांटा के पास मुनीम को ट्रक से उतार दिया और माल सहित फरार हो गए। आरोपियों की तलाश में गठित प्रोबेशनरी थानाधिकारी अनिल विश्नोई, एएसआई ओमप्रकाश, हैड कांस्टेबल गोकुलराम, कांस्टेबल शिवलाल, परमवीर, चंद्रपाल, भोपालराम, सुभाषचंद्र मगसिंह की स्पेशल टीम ने दोनों आरोपियों को गिरफ्तार कर चिराई से मूंगफली सहित ट्रक भी बरामद कर ली। वहीं उनका एक साथी खुडाला निवासी हरलाल विश्नोई फरार है।
पुलिस की गिरफ्त में आरोपी।
लूट की मूंगफली खुद के खेत की बता साढ़े आठ लाख में बेची | ट्रकड्राइवर सुभाषराम परिचालक हरलाल मुनीम को रास्ते में उतारने के बाद मूंगफली से भरा ट्रक एकलखोरी ले गए। वहां उनके सहयोगी मेमराज ने मूंगफली अपने यहां खाली करवा दी। इसके बाद चिराई के एक व्यापारी को अपने खेत की मूंगफली बता कर साढ़े आठ लाख में बेच दी। सौदा होने के बाद व्यापारी उसे पेमेंट करता, उससे पहले ही पुलिस ने दोनों को पकड़ लिया।
रांची, गुजरात, बांसवाड़ा से भी लाखों का माल हड़पा था | पुलिसने बताया कि आरोपी ट्रक पर फर्जी नंबर प्लेट लगा ट्रांसपोर्ट कंपनी से माल भरवा रवाना होते और रास्ते में मौका देख माल सहित फरार हो जाते थे। इससे पहले आरोपी रांची से चावल, बांसवाड़ा से गेहूं गुजरात से मूंगफली भर कर रवाना हुए और रास्ते में माल हड़प कर गए।
हाइवेपर खड़ी ट्रक के कागज चुरा फर्जी नंबर प्लेट बनवाते | पूछताछमें सामने आया कि ट्रक ड्राइवर सुभाष हाइवे पर किसी होटल या ढाबे के बाहर खड़ी ट्रकों से उनके असली दस्तावेज चुराता। इन दस्तावेज से फर्जी नंबर प्लेट बनवाई जाती। इसके बाद बिल्टी काटते समय ट्रक के फर्जी दस्तावेज से पुलिस भी उन्हें नहीं पकड़ पाती थी।
hin_Deva hin_Deva hin_Deva bho_Deva hin_Deva hin_Deva hin_Deva